CELEX: 62007CA0384
Language: et
Date: 2008-12-18 00:00:00
Title: Kohtuasi C-384/07: Euroopa Kohtu (teine koda) 18. detsembri 2008 . aasta otsus (Verwaltungsgerichtshof'i (Austria) eelotsusetaotlus) — Wienstrom GmbH versus Bundesminister für Wirtschaft und Arbeit (Riigiabi — EÜ artikli 88 lõige 3 — Ühisturuga kokkusobivaks tunnistatud abi — Abisaaja ja siseriiklike ametiasutuste vaheline vaidlus ebaseaduslikult rakendatud abisumma üle — Siseriikliku kohtu ülesanne)

21.2.2009   
            
            
               ET
            
            
               Euroopa Liidu Teataja
            
            
               C 44/16
            
         Euroopa Kohtu (teine koda) 18. detsembri 2008. aasta otsus (Verwaltungsgerichtshof'i (Austria) eelotsusetaotlus) — Wienstrom GmbH versus Bundesminister für Wirtschaft und Arbeit
   (Kohtuasi C-384/07) (1)
   
   (Riigiabi - EÜ artikli 88 lõige 3 - Ühisturuga kokkusobivaks tunnistatud abi - Abisaaja ja siseriiklike ametiasutuste vaheline vaidlus ebaseaduslikult rakendatud abisumma üle - Siseriikliku kohtu ülesanne)
   (2009/C 44/26)
   Kohtumenetluse keel: saksa
   Eelotsusetaotluse esitanud kohus
   Verwaltungsgerichtshof
   Põhikohtuasja pooled
   
      Hageja: Wienstrom GmbH
   
      Kostja: Bundesminister für Wirtschaft und Arbeit
   Kohtuasja ese
   Eelotsusetaotlus — Verwaltungsgerichtshof — EÜ artikli 88 lõike 3 tõlgendamine — Riigiabi kava, mis rakendati komisjonile eelnevalt teatamata, kuid mille hilisem muudetud redaktsioon tunnistati pärast komisjonile teatamist ühisturuga kokkusobivaks, ilma et esialgse teatamata redaktsiooni kohta oleks tehtud selget negatiivset otsust — Siseriiklikele kohtutele komisjoni sellekohasest otsusest tulenevad kohustused
   Resolutiivosa
   EÜ artikli 88 lõike 3 viimases lauses sätestatud riigiabi rakendamise keelu kohaselt ei ole siseriiklik kohus põhikohtuasjas vaadeldavatel asjaoludel kohustatud jätma rahuldamata riigiabi saaja taotlust abisumma saamiseks, mis talle tuleks maksta perioodi eest, mis eelnes Euroopa Ühenduste Komisjoni otsusele, millega tunnistatakse kõnealune abi ühisturuga kokkusobivaks.
   
      (1)  ELT C 283, 24.11.2007.